OpenLLM-France/wikimedia huggingface dataset:
# Lang Park

El Lang Park o Suncorp Stadium és un estadi multiusos situat en el suburbi Milton de la ciutat de Brisbane, a Queensland, Austràlia. Va ser construït sobre un cementiri i es va inaugurar l'any 1914. El 2003 va ser remodelat i ampliat a 52.500 espectadors. L'estadi alberga, principalment, partits i competicions de rugbi league i futbol.

## Esdeveniments i usos de l'estadi

La selecció de rugbi 13 de Queensland juga el State of Origin allí des de 1980, i els Brisbane Broncos de la Lliga Nacional de Rugbi ha jugat allí des de 2003. Els Queensland Reds del Super Rugbi ho utilitzen des de 2005, i el Brisbane Roar de futbol des de 2005. Anteriorment van jugar allí els South Queensland Crushers de la Lliga Australiana de Rugbi i els Brisbane Strikers de la National Soccer League.
La selecció de rugbi d'Austràlia ha jugat nombrosos partits oficials en Lang Park, en la seva majoria a partir de 1996, incloent vuit davant Sud-àfrica, cinc davant Nova Zelanda, tres davant França, dos davant Anglaterra i dos davant els Lleons Britànic-irlandesos.
En la Copa Mundial de Rugbi de 2003, Lang Park va ser seu de nou partits, incloent dos de quarts de final. També es van jugar allí partits de Copa Mundial de Rugbi 13 de 1968, 1975, 1977 i 2008, inclosa la final de 2008.«stadiumdb.com/suncorp stadium - història i imatges».
L'estadi albergarà set partits de la Copa Asiàtica 2015, incloent un de quarts de final.
A més, en l'estadi s'han realitzat concerts musicals de Robbie Williams, The Police, O2, Coldplay i Eminem.

## Enllaços externs

* Lloc web oficial del Lang Park
# Barra do Dande

Barra do Dande és una comuna d'Angola que forma part del municipi de Dande dins la província de Bengo. Es troba als marges del riu Dande. El govern hi planeja construir un port d'aigües profundes. Aquest nou port es trobarà a 30 km al nord de Luanda.

## Referències

* ↑ «Mapa de les comunes de Dande». Arxivat de l'original el 2017-03-23. [Consulta: 22 març 2017].
* ↑ «City councils of Angola». Statoids. [Consulta: 6 abril 2009].
* ↑ «Futuro porto da Barra do Dande será um dos maiores de África» (en portuguese). Angop, 26-11-2011 [Consulta: 27 març 2012].
# Vassy-sous-Pisy

Vassy-sous-Pisy és un municipi francès, situat al departament del Yonne i a la regió de Borgonya - Franc Comtat. L'any 2007 tenia 83 habitants.

## Demografia
### Població

El 2007 la població de fet de Vassy-sous-Pisy era de 83 persones. Hi havia 36 famílies, de les quals 12 eren unipersonals (12 dones vivint soles i 12 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 62 habitatges, 37 eren l'habitatge principal de la família, 23 eren segones residències i 2 estaven desocupats. 60 eren cases i 2 eren apartaments. Dels 37 habitatges principals, 33 estaven ocupats pels seus propietaris i 4 estaven llogats i ocupats pels llogaters; 2 tenien dues cambres, 4 en tenien tres, 11 en tenien quatre i 20 en tenien cinc o més. 26 habitatges disposaven pel capbaix d'una plaça de pàrquing. A 18 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vassy-sous-Pisy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 12 | 70 a 74 | 0 |
| 12 | 65 a 69 | 12 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 12 |
| 4 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 8 |
| 0 | 20 a 24 | 8 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 47 persones, 33 eren actives i 14 eren inactives. De les 33 persones actives 28 estaven ocupades (16 homes i 12 dones) i 5 estaven aturades (1 home i 4 dones). De les 14 persones inactives 6 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa de construcció i 1 d'una empresa de comerç i reparació d'automòbils.
L'únic servei als particulars que hi havia el 2009 era un paleta.
L'any 2000 a Vassy-sous-Pisy hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Vassy-sous-Pisy a l'INSEE.
* Évolution et structure de la population Fitxa amb el detall de dades de Vassy-sous-Pisy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Megumi Ogawa

Megumi Ogawa (小川 恵) és una exfutbolista japonesa.
Va debutar amb la selecció del Japó el 2000. Va disputar un partit amb la selecció del Japó.

## Estadístiques

Selecció del Japó :
| Anys | Partits | Gols |
| 2000 | 1 | 0 |
| Total | 1 | 0 |

## Referències

* ↑ Japan Football Association(japonès)
# Ramón Ruiz-Fornells Ruiz

Ramón Ruiz-Fornells Ruiz (n. 1901) va ser un militar espanyol que participà en la Guerra civil.

## Biografia

Nascut en 1901, va ser militar professional. Quan al juliol de 1936 es va produir l'esclat de la Guerra civil ostentava el rang de comandant d'Estat Major.
Es va mantenir fidel a la Segona República i va arribar a ocupar diversos càrrecs en l'Exèrcit republicà. Al llarg de la contesa va ser cap d'Estat Major de la 6a Brigada Mixta, del VI Cos d'Exèrcit, del XVIII Cos d'Exèrcit i, amb posterioritat, de l'Exèrcit d'Extremadura. Cap al final de la contesa va mantenir contactes amb el SIPM franquista i va arribar a donar suport al Cop de Casado al març de 1939. Va arribar a oferir-se com a negociador davant el Bàndol franquista per a concertar el final de la contesa, proposta que els franquistes van rebutjar. Capturat al final del guerra, va ser condemnat a 30 anys de presó, encara que sortiria de presó en 1945.

## Referències

* ↑ Engel, 1999, p. 14.
* ↑ Zaragoza, 1983, p. 56.
* ↑ Engel, 1999, p. 192.
* ↑ Engel, 1999, p. 178.
* ↑ Cabanellas, 1978, p. 251.

## Bibliografia

* Cabanellas, Guillermo. La Guerra Civil y la victoria. Tebas, 1978.
* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Zaragoza, Cristóbal. Ejército Popular y Militares de la República, 1936-1939. Barcelona: Ed. Planeta, 1983.
# Suma de variables aleatòries distribuïdes normalment

En teoria de la probabilitat, el càlcul de la suma de variables aleatòries distribuïdes normalment és una instància de l'aritmètica de variables aleatòries, que pot ser força complexa en funció de les distribucions de probabilitat de les variables aleatòries implicades i les seves relacions.
Això no s'ha de confondre amb la suma de distribucions normals que forma una distribució de barreja.

## Variables aleatòries independents

Siguin X i Y variables aleatòries independents que es distribueixen normalment (i per tant també conjuntament), aleshores la seva suma també es distribueix normalment. és a dir, si
    $X\sim N(\mu _{X},\sigma _{X}^{2})$
    $Y\sim N(\mu _{Y},\sigma _{Y}^{2})$
    $Z=X+Y,$
    aleshores
    $Z\sim N(\mu _{X}+\mu _{Y},\sigma _{X}^{2}+\sigma _{Y}^{2}).$
    Això significa que la suma de dues variables aleatòries independents distribuïdes normalment és normal, sent la seva mitjana la suma de les dues mitjanes, i la seva variància és la suma de les dues variàncies (és a dir, el quadrat de la desviació estàndard és la suma de les quadrats de les desviacions estàndard).
    Perquè aquest resultat es compleixi, no es pot descartar la suposició que X i Y són independents, tot i que es pot debilitar fins a la suposició que X i Y estan distribuïts normalment conjuntament, en lloc de per separat.
    El resultat sobre la mitjana es manté en tots els casos, mentre que el resultat de la variància requereix no correlació, però no independència.

## Variables aleatòries correlacionades

En el cas que les variables X i Y siguin conjuntament variables aleatòries de distribució normal, llavors X + Y encara es distribueix normalment (vegeu Distribució normal multivariant) i la mitjana és la suma de les mitjanes. Tanmateix, les variacions no són additives a causa de la correlació. En efecte,
$\sigma _{X+Y}={\sqrt {\sigma _{X}^{2}+\sigma _{Y}^{2}+2\rho \sigma _{X}\sigma _{Y}}},$
on ρ és la correlació. En particular, sempre que ρ < 0, aleshores la variància és menor que la suma de les variàncies de X i Y.
Es poden fer extensions d'aquest resultat per a més de dues variables aleatòries, utilitzant la matriu de covariància.

## Referències

* ↑ «26.1 - Sums of Independent Normal Random Variables | STAT 414» (en anglès). https://online.stat.psu.edu.+[Consulta: 9 juliol 2023].
* ↑ «7.2: Sums of Continuous Random Variables» (en anglès). https://stats.libretexts.org,+25-06-2018.+[Consulta: 9 juliol 2023].
* ↑ «Sum of Random Variables» (en anglès). https://personal.psu.edu. Arxivat de l'original el 2019-07-14. [Consulta: 9 juliol 2023].
* ↑ «Sum of Normally Distributed Random Variables» (en anglès). https://stats.stackexchange.com.+[Consulta: 9 juliol 2023].
# Lanfranco Grimaldi

Lanfranco Grimaldi va néixer vora els anys 1210-1215 i va morir probablement l'any 1293.
Fou el successor de la dinastia Grimaldi després del seu pare Grimaldo Grimaldi. La seva mare era Oriette de Castro i tenia els següents germans: Luchetto Grimaldi, Antonio Grimaldi i Devot Grimaldi. Es va casar amb Aurelia del Carretto, germana de marquesos (1254 - 1307); i junts van tenir la següent descendència: Andaro Grimaldi, que es va convertir en baró de Bueil, Rainieri I Grimaldi, el futur Senyor de Mònaco i de Cagnes; i Antonio Grimaldi. Diverses fonts afirmen que Lanfranco Grimaldi fou un reconegut pirata que freqüentava la Roca de Mònaco.

## Referències

* ↑ The genealogy of the family of Grimaldi of Genoa, and of England [by S. Grimaldi]., 1834*, p. 4–.
* ↑ «The House of Grimaldi». Arxivat de l'original el 15 desembre 2007. [Consulta: 1r abril 2008].
* ↑ Monaco, ses origines et son histoire d'après les documents originaux - de Gustave Saige - Monaco - 1897

## Bibliografia

* Monaco, ses origines et son histoire d'après les documents originaux - de Gustave Saige - Monaco - 1897;
* La Repubblica di Genova tra nobili e popolari - de Giuseppe Gallo - Gènova (Itàlia) - 1997.

## Enllaços externs

* «Genealogia de Lanfranco Grimaldi» (en anglès).
* Allgemeine Encyclopädie der Wissenschaften und Künste in alphabetischer Folge. J. F. Gieditsch, 1871, p. 98–99. (en alemany)
# Julián Juan Pavía y Lacy

Julián Juan Pavía y Lacy (Cartagena, 27 de maig de 1812 - Madrid, 18 de setembre de 1870) fou un mariscal espanyol, governador de Puerto Rico.
Fou governador de 1867 a 1868, després del pas de l'huracà Sant Narcís el 1867, va eliminar els impostos i el pagament dels drets d'importació als articles de consum per poder solucionar la crisi de l'huracà. Durant el seu govern, va esclatar el moviment revolucionari del Crit de Lares de 1868. Capturats els insurrectes, Pavía va gestionar una amnistia per als líders.

## Referències

* ↑ «Cronología de gobernadores del siglo XIX» (en castellà). Enciclopedia de Puerto Rico. Fundación puertoriqueña de las Humanidades, 11-11-2014. [Consulta: 21 maig 2018].
* ↑ Tomás Sarramía. Los Gobernadores de Puerto Rico. Publicaciones Puertorriqueñas, 1 gener 1993. ISBN 978-0-929441-32-0.
# Masaki Aizawa

Masaki Aizawa (en japonès: 相沢 正輝, Aizawa Masaki) (Hokkaidō, Japó, 19 de gener de 1965) és un seiyuu.

## Rols interpretats

* L'ordre d'aquesta llista és personatge, sèrie:
* Shiyu Kusanagi, X/1999
* Shoryu, Juuni Kokki
* Miguel, Ragnarok The Animation
# Ramón Rodríguez Verdejo

Ramón Rodríguez Verdejo, més conegut com a Monchi (San Fernando, 20 de setembre de 1968) és un exfutbolista andalús, que ha destacat després de la seva retirada com a director esportiu del Sevilla FC.
Monchi va ser el porter suplent per excel·lència del Sevilla FC de la primera meitat dels 90. De fet, des de la seua pujada provinent del Sevilla B (90/91) fins a la temporada 94/95 tan sols apareix en nou partits. Se'l va considerar com un porter limitat, entre altres coses per les imitacions que Sergi Mas en feia al Força Barça.
La situació canvia a partir de la temporada 95/96, quan comença a ser titular sota els pals sevillistes. Tot i això, no va aconseguir ser-ne fix, i la seua millor marca la suma en la temporada 96/97 amb 26 partits. El 1999 i després de 83 partits amb el Sevilla, Monchi es va retirar i va passar a ser delegat del club andalús. Posteriorment, hi ocupà el càrrec de director esportiu.

## Referències

* 1 2 3 4 «La fascinante metamorfosis de Monchi». Revista Panenka, 22-02-2021. [Consulta: 22 febrer 2021].

## Enllaços externs

* Fitxa de Monchi
# Chamsen Kangri

El Chamsen Kangri és una muntanya que s'eleva fins al 7.017 msnm. Es troba a la Saser Muztagh, una serralada secundària de la part índia del Karakoram.
El Chamsen Kangri es troba al costat nord de la glacera nord Shukpa-Kunchang. A poc més de quatre quilòmetres i mig al sud-sud-oest, s'aixeca el Saser Kangri III. El Saser Kangri I es troba uns cinc quilòmetres a l'oest-sud-oest de Chamsen Kangri.
La primera ascensió va tenir lloc el 21 d'agost de 2013 per una expedició índia formada per Divyesh Muni, Vineeta Muni, Susan Jensen, Victor Saunders, Samgyal Sherpa, Mingma Sherpa, Ang Dorji, Chedar Sherpa, Dawa Sherpa i Karma Sherpa, per l'aresta oest.

## Referències

* 1 2 «Chamshen Kangri - Peakbagger.com». [Consulta: 22 gener 2021].
* ↑ «Chamsen Kangri - West Ridge - 2013» (en anglès), 10-09-2013. [Consulta: 22 gener 2021].
# Stelgistrum concinnum

Stelgistrum concinnum és una espècie de peix pertanyent a la família dels còtids.

## Descripció

* Fa 5,1 cm de llargària màxima.
* Aleta caudal arrodonida.
* És de color rosa.

## Hàbitat

És un peix marí, demersal i de clima boreal que viu entre 10 i 50 m de fondària.

## Distribució geogràfica

Es troba al Pacífic: mar de Bering, illes Aleutianes i illes Pribilof.

## Observacions

És inofensiu per als humans.

## Referències

* ↑ Jordan D. S. & Evermann B. W., 1898. The fishes of North and Middle America: a descriptive catalogue of the species of fish-like vertebrates found in the waters of North America, north of the Isthmus of Panama. Part II. Bull. U. S. Natl. Mus. Núm. 47. i-xxx + 1241-2183.
* ↑ Andriàixev, A. P., [1935]. Übersicht der Gattung Stelgistrum Jordan und Gilbert (Pisces, Cottidae) nebst Beschreibung einer neuen Art aus dem Beringmeer. Zool. Anz. v. 111 (núms. 11/12): 289-297.
* ↑ The Taxonomicon (anglès)
* 1 2 3 4 FishBase (anglès)
* ↑ Mecklenburg, C.W., T.A. Mecklenburg i L.K. Thorsteinson, 2002. Fishes of Alaska. American Fisheries Society, Bethesda, Maryland. xxxvii +1037 p.
* ↑ Acadèmia Russa de les Ciències, 2000. Catalog of vertebrates of Kamchatka and adjacent waters. 166 p.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.

## Enllaços externs

* AQUATAB
# Théophile Abega

Théophile Abega (Yaoundé, 9 de juliol de 1954 - Yaoundé, 15 de novembre de 2012) fou un futbolista camerunès de les dècades de 1970 i 1980.
Fou internacional amb la selecció de futbol del Camerun amb la qual participà en la Copa del Món de futbol de 1982.
Pel que fa a clubs, destacà a Canon Yaoundé, Toulouse FC i Vevey.

## Referències

* ↑ «Condoléances à la suite du décès de Théophile Abéga Mbida (Docteur Abéga)» (en francès). cameroonvoice.com. [Consulta: 17 novembre 2012].
* ↑ Theophile Abega Fitxa i estadístiques a la FIFA
* 1 2 Wilson, Jonathon. «Cameroon's Théophile Abega was so intelligent they called him the doctor». The Guardian. Guardian Media Group, 27-11-2012. [Consulta: 27 novembre 2012].
* ↑ «el:Οι 200 κορυφαίοι Αφρικανοί» (en greek). Sport24.gr, 25-10-2006. Arxivat de l'original el 3 de juliol 2018. [Consulta: 15 agost 2019].
* ↑ Gleeson, Mark. «Former African Footballer of the Year Abega dies aged 58». Reuters, 15-11-2012.
* ↑ Théophile Abega a National-Football-Teams.com (anglès)
# Legió III Cyrenaica

La Legió III Cyrenaica va ser una legió romana creada probablement per Marc Antoni cap a l'any 36 aC, quan era governador de la Cirenaica. Hi ha registres de la presència d'aquesta legió a Síria a començaments del segle v.
Alguns autors pensen que el fundador de la legió podria haver estat Luci Pinari Escarp, un aliat de Marc Antoni a qui havia nomenat governador de la Cirenaica.
La primera aparició històrica de la legió va ser durant la conquesta d'Egipte per part d'August l'any 30 aC. La III Cyrenaica es va quedar a Egipte després de les campanyes y l'any 35 es trobava estacionada a Alexandria, compartint el campament amb la XXII Deiotariana. La tasca principal de les dues legions era la seguretat de la província.
Quan van aparèixer diversos usurpadors imperials, la Legió II Cyrenaica va apostar normalment pels perdedors. Va recolzar Avidi Cassi contra Marc Aureli l'any 175 i a Pescenni Níger davant de Septimi Sever l'any 192. Va participar en diverses campanyes contra els parts i els sassànides.

## Referències

* ↑ Le Bohec, Yann. Les légions de Rome sous le Haut-Empire. Lió: De Boccard, 2000, p. 339-340. ISBN 9782904974199.

## Enllaços externs

* Lendering, Jona. Legio III Cyrenaica. A: Livius.org [Consulta 20 d'octubre de 2022]
# Atletisme als Jocs Olímpics d'Estiu de 1920 - 4x400 metres relleus masculins

Els 4x400 metres relleus masculins va ser una de les proves del programa d'atletisme disputades durant els Jocs Olímpics d'Anvers de 1920. La prova es va disputar entre el 22 i el 23 d'agost de 1920 i hi van prendre part 24 atletes de 6 nacions diferents.

## Medallistes

| Or | Plata | Bronze |
| Regne UnitCecil Griffiths Robert Lindsay John Ainsworth-Davies Guy Butler | Sud-àfricaHenning Dafel Clarence Oldfield Jack Oosterlaak Bevil Rudd | FrançaGeorges André Gaston Féry Maurice Delvart André Devaux |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1920.
| Rècord del Món | 3' 16.6" | Mel Sheppard Edward Lindberg Ted Meredith Charles Reidpath | Estocolm (SWE) | 15 de juliol de 1912 |
| Rècord Olímpic | 3' 16.6" | Mel Sheppard Edward Lindberg Ted Meredith Charles Reidpath | Estocolm (SWE) | 15 de juliol de 1912 |

## Resultats
### Semifinals

* (entre parèntesis temps estimat)
1a semifinal :
| Pos. | Atleta | Nació | Temps |
| 1 | Bèlgica | Jules Migeot Omer Corteyn Omer Smet François Morren | 3'38"8 |
| 2 | Regne Unit | Cecil Griffiths Robert Lindsay John Ainsworth-Davis Guy Butler | (3'40"9) |
| 3 | França | Géo André Gaston Féry Maurice Delvart André Devaux | (3'46"6) |
2a semifinal :
| Pos. | Atleta | Nació | Temps |
| 1 | Sud-àfrica | Henning Dafel Clarence Oldfield Jack Oosterlaak Bevil Rudd | 3'38"6 |
| 2 | Estats Units | George Schiller George Bretnall Ted Meredith Frank Shea | (3'40"7) |
| 3 | Suècia | Sven Krokström Sven Malm Eric Sundblad Nils Engdahl | (3'46"4) |

### Final

| Pos. | Atleta | Nació | Temps oficial | Temps oficiós |
| 1 | Regne Unit | Cecil Griffiths Robert Lindsay John Ainsworth-Davis Guy Butler | 3'22"2 | |
| 2 | Sud-àfrica | Henning Dafel Clarence Oldfield Jack Oosterlaak Bevil Rudd | | 3'23"0 |
| 3 | França | Géo André Gaston Féry Maurice Delvart André Devaux | | 3'23"5 |
| 4 | Estats Units | George Schiller George Bretnall Ted Meredith Frank Shea | | 3'23"6 |
| 5 | Suècia | Sven Krokström Sven Malm Eric Sundblad Nils Engdahl | | 3'24"3 |
| 6 | Bèlgica | Jules Migeot Omer Corteyn Omer Smet François Morren | | 3'24"9 |

## Referències

* ↑ «Athletics at the 1920 Antwerpen Summer Games: Men's 4 × 400 metres Relay». Sports Reference. Arxivat de l'original el 19 d'octubre 2012. [Consulta: 10 novembre 2017].

## Enllaços externs

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 23 agost 2007].
* (anglès) Atletisme - Anvers 1920 Arxivat 2008-04-17 a Wayback Machine.
# Julián Lladosa Dalmau

Julián Lladosa Dalmau (Benifaió, 1974) és un fotògraf valencià.
Nascut a Benifaió, on la seua família regentava un Ultramarins, comença els seus estudis en fotografia als anys 80, especialitzant-se en espais urbans. El 2004 guanya el primer premi de fotografia digital Gabriel Cualladó, organitzat per l'IVAM. El 2018 feu una sèrie dedicada a les discoteques abandonades de la Ruta Destroy. El 2022, cedí part del seu arxiu a l'Ajuntament de Benifaió.

## Referències

* ↑ Bono, Ferran «El valenciano Julián Lladosa gana el primer premio Gabriel Cualladó» (en castellà). El País [Madrid], 24-02-2004. ISSN: 1134-6582.
* ↑ Pastor, Feliciano López «Imágenes del olvido: Julián LLadosa.». FV: foto-vídeo actualidad, 129 (MAY), 1999, pàg. 59–66. ISSN: 0214-2244.
* 1 2 Marí Garcia, Enric «LA COL·LECCIÓ FOTOGRÀFICA DE JULIÁN LLADOSA. UNA NOVA INCORPORACIÓ AL FONS LOCAL DE L’ARXIU MUNICIPAL DE BENIFAIÓ.». Llibre de Festes de Benifaió, 2022.
* ↑ «El valenciano Julián Lladosa gana el I Premio de Fotografía Digital Gabriel Cualladó» (en castellà). ABC, 24-02-2004. [Consulta: 20 abril 2022].
* ↑ Eugenio, Viñas. «Hoy, en 'Lugares abandonados...', la Ruta del Bakalao». Culturplaza. [Consulta: 20 abril 2022].
# Microgobius tabogensis

Microgobius tabogensis és una espècie de peix de la família dels gòbids i de l'ordre dels cipriniformes que es troba des de la Península de Baixa Califòrnia (Mèxic) fins a Colòmbia.

## Referències

* ↑ Poey F. 1876. Enumeratio piscium cubensium (Parte Segunda). An. Soc. Esp. Hist. Nat. Madrid v. 5. 131-176 (3 maig) 177-218 (4 Oct.).
* ↑ «Microgobius tabogensis». Catalogue of Life. (anglès) (anglès)
* ↑ FishBase (anglès)

## Bibliografia

* Allen, G.R. i D.R. Robertson 1994. Fishes of the tropical eastern Pacific. University of Hawaii Press, Honolulu. 332 p.
* Birdsong, R.S., 1981. A review of the gobiid fish genus Microgobius Poey., Bull. Mar. Sci., 31(2):267-306.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.